**SZÁLLÍTÁSI KERETSZERZŐDÉS - TERVEZET**

amely létrejött a

Cégnév:

Cégjegyzékszám:

Székhely: .

Adószám:

Bankszámlaszám:

Képviselik:

mint megbízó (a továbbiakban: **Megrendelő**)

másrészről

Cégnév: .

Cégjegyzékszám:

Székhely: .

Adószám:

Bankszámlaszám:

Képviseli: mint Szállító (a továbbiakban: **Szállító)** (a továbbiakban együtt: **Felek**) között az alábbi feltételekkel:

**Előzmények**

Megrendelő **„Szennyvíztömlők és tartozékaik beszállítása”** tárgyában beszerzési eljárást folytatott le, melyet …………….. napján eredményesnek nyilvánított. Az eljárás nyertese a Szállító, mint ajánlattevő lett.

# A szerződés tárgya, mennyisége

Jelen szerződés tárgyát az Ajánlatkérésben, illetve az arra adott nyertes ajánlatban megajánlott, a szerződés hatályba lépését követően megrendelt termékek megrendelő részére történő biztosítása és leszállítása képezi.

A megrendelő nem tudja előre pontosan meghatározni, hogy mely anyagból mekkora mennyiségre lesz szüksége, ezért határozatlan időre, 5.000.000,- Ft + Áfa, azaz ötmillió forint plusz általános forgalmi adó keretösszegig keretszerződést köt.

A Szállító szavatolja, hogy kereskedelmi megállapodásai révén képes lesz jelen szerződés időtartama alatt a Megrendelő részére megfelelő minőségű és mennyiségű szerződés szerinti alkatrészt biztosítani, illetve leszállítani a Megrendelő által elektronikus úton megküldött megrendelések szerint.

# A szerződés hatálybalépése, időtartama

Felek a szerződést határozatlan időre kötik. A szerződés hatályba lépésének napja: az a nap, amelyen a szerződést mindkét fél aláírta.

# A teljesítés, az áruk átadása-átvétele

A teljesítés helye: 1221 Budapest, Nagy Duna sor 2., 2310 Szigetszentmiklós ÁTI-Sziget Ipari Park 13. sz. épület

Az áruátvétel időpontjai: Munkanapokon: 8:00-14:00-óráig. Szállítás és lerakodás: a Szállító feladata és felelőssége. A Szállító a megrendelés visszaigazolásakor köteles a Megrendelő felé a szállítás várható idejét írásban jelezni.

A Szállító köteles a Megrendelő által elektronikus úton leadott megrendeléseket 1 munkanapon belül visszaigazolni és az azt követő ….… munkanapon belül teljesíteni.

A megrendelést a Megrendelő a teljesítés napjáig még lemondhatja egyéb jogkövetkezmény nélkül, a teljesítést követően már nem küldheti vissza a terméket.

Megrendelő a mennyiségi és minőségi ellenőrzést köteles az átvételkor elvégezni. Mennyiségi hiány esetén Megrendelő köteles azt haladéktalanul Szállító részére írásban jelezni, Szállító pedig köteles a hiányzó mennyiség pótlásáról haladéktalanul intézkedni.

A Megrendelő legkésőbb az átvételt követő 2 hónapon belül tehet a Szállítónak írásban minőségi kifogást. A minőséget érintő vitás esetekben a Megrendelő és Szállító közös mintavétele, vagy más független szerv által történő vizsgálat az irányadó. A vizsgálati költségeket a Szállító viseli. Jogos minőségi kifogás esetén a szakvélemény kézhezvételét követő 2 napon belül a Megrendelő árleszállítást, vagy térítésmentes cserét, vagy a felmerült károk megtérítését követelheti.

# Eseti megrendelések

Megrendelések: a Megrendelő a termékeket a Szállítótól részszállítások formájában rendeli meg, az eseti megrendeléseit elektronikus úton küldi el Szállító részére. A szállítási határidők a konkrét megrendelések dokumentált leadási dátumától és időpontjától kezdődnek.

Abban az esetben, ha a megrendelő a fent megjelölt időponttól eltérően kér szállítást, a Szállítóval egyeztet az áru fogadás időpontjáról és az eseti megrendelésben rögzíti.

# Minőségi előírások

A Szállító által biztosított termékeknek

a) rendelkeznie kell a Megrendelő által megkövetelt tulajdonságokkal, minőségi követelményekkel,

b) a nyomon-követhetőség biztosítása érdekében a Szállítónak az áru eredetét követhető módon dokumentálva tudnia kell igazolnia,

c) alkalmasnak kell lennie Megrendelő által meghatározott célra.

# A szerződéses ellenérték, fizetési szabályok

Az 1. számú melléklet rögzíti az egyes termékek átadási (számlázási) árait (továbbiakban: átadási ár) a jelen szerződés megkötésének időpontjában. A jelen szerződés futamideje alatt a Szállító az árak egyoldalú módosítására a jelen szerződés 6.4. pontja szerint jogosult.

Az árak tartalmazzák a szállítás és a raktárban történő le- illetve felrakodás, valamint a göngyölegek (kannák, hordók, tartályok) költségét is.

6.1 Árváltozás

A szerződés tárgyát képező termékek árazása igazodik a világ-, illetve a nemzetgazdaság előre nem látható vagy számítható eseményeihez. Az átadási árak változását befolyásolhatják különösen a Magyar Nemzeti Bank által publikált hivatalos USD/HUF devizaárfolyam változása. Felek megállapodnak abban, hogy amennyiben a szerződés tárgyát képező termékek árazását befolyásoló tényezők változása ezt indokolttá teszi, a Szállító új átadási árat kalkulál és erről a Megrendelőt értesíti.

Az új átadási árakról a Szállító az 1. sz. mellékletben rögzített bontásban a jelen szerződés szerinti Megrendelői kapcsolattartót levélben, e-mailben tájékoztatja. Amennyiben az értesítést követő 5 munkanapon belül a Megrendelő az árváltoztatással kapcsolatban nem él kifogással, Eladó a Megrendelő számára fenti úton kiküldött, módosított átadási árakat Megrendelő részéről elfogadottnak tekinti. Elfogadásnak tekintendő az új megrendelés leadása is.

Amennyiben Megrendelő a fenti határidőn belül az új átadási árakkal kapcsolatban kifogással él és megbeszélést kezdeményez, a Felek tárgyalásos úton állapodnak meg.

A Megrendelő a jelen szerződés 1. számú mellékletében nem szereplő termékek esetében jogosult Listaáron történő vásárlásra. A Listaárak a teljesítés helyén értendők. A jelen szerződés 1. sz. melléklete szerinti árak a szerződés időtartama alatt kizárólag Felek közös megegyezése alapján, írásba foglalt szerződés módosítással változtathatóak.

Számlázás: Minden számlán fel kell tüntetni, a teljesítés jogcímét és az aktuális megrendelés számát és a hozzá kapcsolódó szállítólevelek számát. A számla alátámasztása érdekében a számlához csatolni kell az egyes szállításokról készült, Megrendelő általi átvételt igazoló szállítóleveleket, illetve teljesítésigazolásokat is.

A számla egyebekben meg kell, hogy feleljen a vonatkozó hatályos jogszabályi előírásoknak. A Megrendelő jogosult a számlákat a fizetési határidő meghosszabbítása mellett kifizetetlenül visszaküldeni, ha a fenti feltételek nem teljesülnek.

Késedelmi kamat: Fizetési késedelem esetén Szállító a Ptk. szerinti késedelmi kamatot érvényesíthet a Megrendelővel szemben.

A Megrendelő a teljesítés elismeréséről (teljesítésigazolás) vagy az elismerés megtagadásáról a teljesítéskor, nyilatkozik és erről tájékoztatja Szállítót is.

A számla ellenértékét a Megrendelő megrendelésenként, utólag a Szállító által a teljesítés igazolás alapján kiállított számla kézhezvételét követő 30 napon belül egyenlíti ki.

# A szerződést biztosító mellékkötelezettségek

Kötbérek számítása:

Késedelmi kötbér: A késedelmes szállítás esetén (ideértve a jótállási vagy szavatossági kötelezettség, illetve a mennyiségi hiány késedelmes teljesítését is) Megrendelő a késedelem minden megkezdett napjára naptári naponként 2 % kötbérre jogosult, melynek alapja a késedelmesen teljesített megrendelés nettó ellenértéke, de legalább 5.000 Ft/nap. A késedelmi kötbér maximális összege az adott részszállítás nettó értékének 10 %-a.

Hibás teljesítési kötbér: Hibás teljesítés esetén Megrendelő napi 2 % kötbérre jogosult, a hibával érintett termékek nettó értéke alapján. A kötbér maximális összege a hibával érintett termékek értékének 10 %-a, de legalább 20.000,- Ft.

Meghiúsulási kötbér: az adott megrendelés teljesítése a Szállító érdekkörébe tartozó okból meghiúsul, vagy Szállító a szállítást egyéb - érdekkörében felmerülő - okból megtagadja, vagy a késedelme, vagy hibás teljesítés esetén a cserére/tejesítésre rendelkezésre állá jogszabályban, szerződésben vagy Megrendelői nyilatkozatban meghatározott vagy egyébként észszerűen elvárható időt követően Szállító a meghiúsulással érintett megrendelés nettó érléke 30%-ának megfelelő meghiúsulási kötbért köteles fizetni.

Késedelmes vagy hibás teljesítés esetére kikötött kötbér megfizetése nem mentesít a szerződés teljesítése alól.

# A szerződés módosítása

A szerződés mindennemű módosítása és kiegészítése írásos formában, a Felek egyetértésével, lehetséges.

# A szerződés felmondása

Jelen szerződést bármelyik fél indokolás nélkül rendes felmondással felmondhatja. A felmondási idő 30 nap.

Felek kötelezettséget vállalnak arra, hogy jelen szerződés hatálya alatt folyamatosan együttműködnek. Ennek keretében kellő időben tájékoztatják egymást a jelen szerződésben foglaltak teljesítése mellett minden olyan kérdésről, amely a jelen szerződés teljesítésére kihatással lehet.

# Titoktartás

A Felek kölcsönösen kötelezettséget vállalnak arra, hogy a Szerződés tartalmát, valamint az annak teljesítése során vagy azzal összefüggésben tudomásukra jutott, a másik Felet érintő minden olyan információt – beleértve a másik Fél know-how-jába tartozó információkat is –, amelyet a másik Fél még nem hozott nyilvánosságra, és amelynek közlése a másik Félre vagy a vele kapcsolatban álló más jogalanyra hátrányos következménnyel járna, ezek hátrányos megítélését eredményezhetné, vagy gazdasági érdekeiket sértené vagy veszélyeztetné, bizalmasan, üzleti titokként kezelik.

A Szállítónak átadott és az általa készített dokumentumok, dokumentációk, információk, stb. a Megrendelő kifejezett, előzetes írásbeli hozzájárulása nélkül sem tovább nem adhatók, sem e Szerződés teljesítésén kívül fel nem használhatók. Továbbá tilos a Megrendelő előzetes hozzájárulása nélkül az elvállalt, illetve a már folyamatban lévő munkákról adatokat, vagy információkat harmadik fél részére hozzáférhetővé tenni, azokról előadásokat tartani, videó-felvételt vagy kinyomtatott anyagot közzétenni.

A Felek – a másik Fél előzetes írásbeli hozzájárulása hiányában – kizárólag abban az esetben jogosultak bármely üzleti titok átadására, ha ez jogszabály, jogerős hatósági vagy bírósági rendelkezés alapján számukra kötelező, vagy az a Szerződés tárgyát képező feladatok jellegére is tekintettel a munkavégzéshez egyébként feltétlenül szükséges, illetve azzal együtt jár. A teljesítésbe bevont alvállalkozót, közreműködőt a Szállítóra vonatkozó titoktartási kötelezettséggel megegyező mértékű titoktartási kötelezettség terheli.

A Megrendelő tájékoztatja a Szállítót, hogy a Megrendelőt a Szerződéssel kapcsolatosan jogszabályon alapuló adatszolgáltatási, illetve egyes adatok tekintetében közérdekű nyilvánosságra-hozatali kötelezettség terheli, illetve terhelheti.

A titoktartási kötelezettség a jogviszony megszűnését követően is korlátlan ideig fennmarad.

# Összeférhetetlenség

A Szállító kötelezettséget vállal arra, hogy a Szállító, annak kapcsolt vállalkozásai és ezek vezető tisztségviselői a Megrendelő munkavállalóját akár munkaviszonyban, akár munkavégzésre irányuló egyéb jogviszonyban nem foglalkoztatják azon szerződések teljesítése során, amelyeknél a másik szerződő fél a Megrendelő. A Szállító kijelenti továbbá, hogy a Szállító, valamint a Szerződés teljesítéséhez igénybe vett alvállalkozója, teljesítési segédje vagy egyéb közreműködője a Megrendelő munkavállalójának érdekeltségébe nem tartozik, és ezek egyikének sincsen olyan vezető tisztségviselője, amely a Megrendelő munkavállalója.

Az összeférhetetlenségre vonatkozó előírások teljesülésével kapcsolatosan a Megrendelő jogosult információt kérni, valamint ellenőrzést végezni, illetve végeztetni. A Szállító ezzel összefüggésben köteles együttműködni, az ellenőrzés elvégzéséhez szükséges támogatást megadni, és minden rendelkezésre álló adathoz, információhoz hozzáférést biztosítani.

A Szállító tudomásul veszi továbbá, hogy ezen rendelkezések megsértése súlyos szerződésszegésnek minősül, és a Megrendelő jogosult a Szerződést azonnali hatályú felmondással megszüntetni.

# Kapcsolattartás

A Felek a Szerződéssel kapcsolatosan egymáshoz intézett értesítései, felszólításai stb., a Szerződés eltérő rendelkezése hiányában és ellenkező írásbeli közlésig akkor tekinthetők teljesítettnek, amennyiben azt a másik Félnek a Szerződés alábbi pontjában meghatározott értesítési címére az átvételt igazolva személyesen adták át, az átadás napján, vagy ha tértivevényes ajánlott levélben küldték meg, a tértivevénnyel igazolt átvétel napján. A Felek az egymással való kapcsolattartásra az alábbi személyeket jelölik ki:

A Megrendelő részéről kapcsolattartó (teljesítés igazolására jogosult) személy:

Név: ……………………..

Tel: ……………………..

E-mail: ……………………..

A Szállító részéről kapcsolattartó személy

Név: ……………………..

Tel: ……………………..

E-mail: ……………………..

A Szerződést érintő kérdésekben a kapcsolattartás módja kizárólag cégszerűen aláírt levél.

Amennyiben valamely Fél a neki szabályszerűen megcímzett tértivevényes ajánlott levél átvételét megtagadja vagy az „nem kereste” jelzéssel érkezik vissza a feladóhoz, és/vagy a címzett a személyes átvételt megtagadja, a küldemény postai úton történt megküldése esetén a feladástól számított 5. (ötödik) napon, egyéb esetben az átvétel megtagadásának napján kézbesítettnek tekintendő.

A Felek postai úton megküldött küldeményeket egyidejűleg másolatban a másik Fél fentiekben meghatározott e-mail címére is kötelesek megküldeni

# Vitás kérdések rendezése és alkalmazandó jog

# Jelen szerződésre, ideértve a szerződéssel összefüggő vitákat is, a hatályos magyar jogszabályokat kell alkalmazni, a viták eldöntésére az illetékességgel és hatáskörrel rendelkező bíróság jogosult. Záró rendelkezések

A Megrendelő kizárja a Szállító részéről bármely általános szerződési feltételeinek, üzletszabályzatának vagy más egyedileg meg nem tárgyalt szerződéses feltételeinek alkalmazását. A Szállító egyéb szerződéses feltételei akkor sem alkalmazandóak, ha azok az egyes esetekben nem kerültek kifejezetten kizárásra.

Felek az értesítés és kapcsolattartás körében a GDPR 6. cikk (1) b) pontja szerinti szerződés teljesítése jogalappal és kizárólagos céljából kezelik a kapcsolattartók telefonos és elektronikus levelezési címadatait. Felek kölcsönös kötelezettségvállalást tesznek, hogy a szerződés teljesítése céljától eltérően nem használják fel, kezelik a kapcsolattartók személyes adatit. Szállító a jelen szerződés aláírásával kijelenti, hogy a szerződésben kapcsolattartóként megjelölt személytől (vagy személyektől) a szerződésben rögzített személyes adatainak kezelésre vonatkozó hozzájáruló nyilatkozatot bekérte, kapcsolattartó személyében vagy annak a szerződésben érintett személyes adatainak változásáról – a GDPR naprakészség alapelvének megfelelően – Megrendelőt azonnal értesíti. Szállító a jelen szerződést érintő, személyes adatkezelésre vonatkozó nyilatkozato(ka)t a szerződéshez kapcsolódó személyes adatkezelés időtartamáig megőrzi

A Felek vállalják, hogy különös figyelmet szentelnek a Szerződés teljesítésével összefüggésben birtokukba kerülő személyes adatok kezelése során a vonatkozó hazai, illetve közösségi jogszabályok előírásaira, és biztosítják a velük kapcsolatba kerülő személyek személyes adatainak védelmét, valamint megakadályozzák az adatokhoz való jogosulatlan hozzáférést, az adatok megváltoztatását és a jogosultatlan nyilvánosságra hozatalát.

A Felek kijelentik, hogy rendelkeznek a Szerződés aláírásához szükséges jog- és cselekvőképességgel, továbbá nem állnak csőd-, felszámolási-, végelszámolási eljárás alatt. Mindkét Fél kötelezettséget vállal arra, hogy amennyiben ezen feltételekben változás áll be, azt 3 (három) munkanapon belül a másik Fél tudomására hozza.

A Felek kijelentik, hogy a jelen okiratot elolvasták, megértették, és mint akaratukkal mindenben megegyezőt, az aláírásra jogosultak – aláírási joguk igazolása után – helybenhagyólag aláírták.

Budapest, …………………………(dátum) ………………..,……………………….(hely,dátum)

|  |  |
| --- | --- |
| ……………………………… | ……………………………… |
|  | **……..** |
|  | képviseli: ….. |
| Megrendelő | Szállító |

1. sz. mellélet- díjtáblázat

2. számú melléklet: teljesítésigazolás-minta

## Teljesítésigazolás/Átvételi elismervény

Megrendelő**: Fővárosi Településtisztasági és Környezetvédelmi Kft. 1138 Budapest, Váci út 182.**

|  |  |
| --- | --- |
| Beszállító neve és székhelyének címe: |  |
| Szerződés és Megrendelés száma: |  |
| Teljesítés időpontja: | . |
| Teljesítés tárgya, adott esetben megjegyzés: | |

A tárgy szerinti teljesítést a szerződésnek/megrendelésnek megfelelően a Beszállító elvégezte, mely alapján számlázásra jogosult.

….Ft + Áfa azaz forint plusz általános forgalmi adó összegű számlát a Beszállító jogosult benyújtani a Megrendelőnek.

Budapest, 202….

**A teljesítést igazolom: (olvasható név és beosztás):**

…………………….……………………………………..

. Teljesítés igazolásra jogosultaláírása